Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 49

4. A projektvizsga elkészítésének menetrendje meghatározott feladatokat, illetve állomásokat tartalmaz, amelyeket a konzultációkat tartó, illetve vizsgáztató tanárnak kell ütemeznie és ellenõriznie. A munka egyes szakaszainak pontos rögzítése azért fontos, hogy a vizsgázó készségszinten sajátítsa el az ilyen jellegû munkavégzés kultúráját. Az ajánlott konzultációs szakaszok a következõk (természetesen az adott feldolgozásmódtól függõen ez a szakaszolás a témának megfelelõen módosul): – A téma kiválasztásához szükséges (esetleges) megbeszélés – A téma kiválasztása után hipotézis kialakítása – Bibliográfia készítése – a fontos irodalmak kiválasztása – Tervezet készítése a munka részeire vonatkozóan, illetve hálóterv készítése a munka ütemezésére – Részfejezet készítése – A nyers változat elkészítése – Tanári bírálat – Korrigálás – Leadás, megvalósulás 2003/111/II. szám Példák a projektek témáira Mutassa be egy lakóhelyén mûködõ civil szervezet tevékenységét! Készítsen dokumentum-összeállítást egy környezetszennyezési probléma kirobbanásáról és elhárításáról! Készítsen televíziós mûsorelemzést! Mutassa be, milyen értékrendet, gondolkodásmódot, ideálokat közvetítenek az adott mûsorok! Értelmezze az ifjúsági devianciára vonatkozó magyarországi statisztikai adatokat! 3-5 osztálytárs kisgyermekkori emlékeinek összegyûjtése és értékelése. Készítsen reprezentatív felmérést lakóhelyén, iskolájában a fiatalok szabadidõs szokásairól! Mutassa be egy családi vállalkozás egy éves mûködését! Készítsen tematikus faliújság-sorozatot, kiadványt, audiovizuális mûsort a fogyasztói társadalom elõnyeirõl és hátrányairól. Értékelés A vizsga értékelésének legfontosabb szempontja az, hogy a szaktanárnak egyrészt bírálnia kell a projektmunka elkészítésének folyamatát, másrészt pedig eredményét is.

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes